Rispah - 1 Samuel 21
Haar naam beteken “Brandende Kool”
Sy was een van Saul se byvroue en haar naam kom maar 2 keer voor in die Bybel. Sy was nie ‘n prominente figuur nie, maar haar aksies het meer gespreek as woorde ooit kom. 
Sy het gelewe in ‘n tyd waar sy baie oorloë beleef het, in die land waar sy gewoon het, asook in die paleis waar sy gebly het. Sy was weggegee aan ‘n Koning wat haar kon roep of ignoreer. Ons sien sy het 2 seuns by Saul gehad. Armoni en Mifiboset (nie die seun van Jonatan nie, maar die seuns van Saul)
In hierdie tydperk, tydens koning Dawid se regering, kom daar ‘n drie jaar hongersnood oor die land. Dawid bid tot die Here en God sê vir hom, die hongersnood is direk agv die slag wat Saul onder die Gibioeniete geslaan het. Soos in die voorgelese gedeelte sien ons dat die Gibieoniete vereis dat 7 van Saul se seuns aan hulle gegee word, om dan tereggestel te word om te boet vir hierdie verbreking van ‘n Verbond. (Jos 9:1-27)
Die Here laat toe dat hierdie 7 manne opgehang word, maar steeds hou die hongersnood nie op nie. Volgens Israel se gebruik moes dooies voor die die son sak te ruste gelê word, maar die Gibioeniete was van mening dat dit hulle gode tevrede sou stel om hierdie lyke te laat hang tot hul heeltemal verteer was. 
Hier kom Rispa se verhaal nou ter sprake. Ek dink ons elkeen kan die smart van hierdie moeder se hart vir onsself voorstel. Sy het alles verloor in haar lewe en ook nou haar enigste sekuriteit in haar 2 seuns. Sy ween oor die verlies aan haar kinders en besluit dat sy, al kan sy hul nie afhaal en begrawe nie, dat sy wel oor hulle die wag sal hou, dat wilde diere, bedags en snags nie haar seuns kom verskeur nie. 
Dawid kom tehore van hierdie vrou. As dit nie vir haar was nie, sou hy dalk nooit eens notisie geneem het van die hele situasie nie, MAAR God gebruik haar om Dawid se oë te open.
Onthou tot dusver het dit nog steeds nie gereën nie, die hongersnood is steeds op sy ergste. Dawid se aandag word gevestig op wat aangaan. Ons lees die verdere verhaal in vers 11 tot 14. Na hy Saul, Jonatan en die 7 manne begrawe het, toe ontferm God hom eers oor die land.
Nou is die vraag hoe pas ons die gebeurtenis toe op ons en wat beteken dit vir ons in hierdie eeu?
*Rispa se lewe wys vir ons, dat al het jy alles verloor, dat jy nog steeds kan staan waarin jy glo. Haar toegewydheid om hierdie seuns van Israel te bewaar en dat hierdie aaklige dood wat oor hulle gekom het te verwerk, is opgeskrywe in die boek van Samuel met ‘n rede. 
Soms dink ons, ons het nie ‘n vreeslike impak nie en die Here sien nie werklik raak wat ons vir Hom as Sy kind doen nie. Maar ons vergeet dat God graag die geringe gebruik. Hy gebruik die geringe sodat Hy die eer kan kry. Dink maar aan Maria, Ester, die 12 dissipels, die grootste in die koninkryk – Lukas 9:46 en soveel meer. Moet nooit dink dat wat jy hier op aarde doen, tot eer van die Here, ongesiens by Hom verbygaan nie.

· Ons sien dat wanneer daar ‘n verbond gesluit is, dat die Here dit baie belangrik ag dat daardie verbond gehou word. En dat dit selfs gevolge kan hê op ons familie en kinders. Hierdie Verbond is deur Saul verbreek, en hy het die Gibioeniet byna uitgeroei. 
Dit is egter sy seuns wat nou die gevolge dra van hierdie verbreekte Verbond en geskiedskrywers skryf dat die seuns ook selfs deel kon wees van hierdie oorloë. Hoe dit ookal sy. Ons moet versigtig leef. As ons beloftes maak moet ons sorg dra dat ons dit nakom, al is dit ook tot ons nadeel. Ons ja moet ons ja wees en ons nee ons nee. Die Bybel is baie duidelik hieroor.

Ek haal hieronder vir jul ‘n gedeelte aan uit Marthia se Bybeljoernaal blad oor Rispa. Dis kosbaar.
“Rispa het rouklere gevat. Sy het die rouklere op ‘n rots naby waar die sewe mans
opgehang is, gegooi. Sy het hulle liggame opgepas. Roofvoëls kon bedags nie naby die
liggame van die jongmans kom nie en snags ook nie die roofdiere nie. Rispa het haar lewe
opgeoffer van die begin van die oestyd tot die reëntyd aangebreek het. Gewoonlik was die
tyd tussen die oes en die eerste reën ses maande.
Hoe moet ons verstaan wat Rispa gedoen het?
Sy het in liefde opgetree. Liefde wat die Here in sy genadeverbond vra, is liefde waar jy
jouself verloën, jou self opoffer vir die Here en vir jou medemens. Die liefde wat die Here in die genadeverbond van Israel verwag het, het Rispa gegee.
Sy het met geloof opgetree. Rispa het haar nie deur daardie verskriklike terugslag en hartseer laat onderkry nie. Sy het in geloof opgetree. Sy het nie eerste aan haarself en haar swaakry gedink nie, maar onselfsugtig aan ander gedink en aan hulle goed
gedoen.
Waar kry mens soveel liefde?
God wys hierdie liefde deur Jesus Christus. Hy gee sy Seun uit liefde. Jesus neem ons
sonde op Hom en gee aan die kruis sy lewe uit liefde vir ons. Hy verlos my van die sonde
van eiewilligheid en selfsug. Hy maak my nuut, sodat ek God en my medemens lief kan hê.
Hy staan vir my op uit die graf en maak my nuut. As nuwe mens leef ek met liefde vir God
en liefde vir ‘n ander.
Ten spyte van alles het sy gedoen wat reg was in die oe van die Here
Te midde van wat verlammende wanhoop kon gewees het, neem sy ‘n aksie - een wat die meeste van ons nie sou kon verdra nie. Al was haar geliefde seuns weg, het sy haarself nie in die greep van wanhoop verloor nie. Sy het verbind gebly met die lewe; sy het die goeie stryd geveg. Sy het verandering van pyn bewerkstellig. Mag ons nie Rizpah vergeet nie, en ook nie haar kragtige optrede nie. Haar morele optrede het
die hart van ‘n koning en die siel van ‘n nasie verander. Mag ons haar storie ten volle verstaan, en mag dit ons inspireer. 
(Marthia)















